ગામની વચોવચ એક ઝાડ નીચે વપરાયેલાં કપડાંનો ઢગલો પડ્યો હતો. રાહત સામગ્રી તરીકે આવેલાં આ કપડાંના કોઈ લેવાલ ન હતા. મજિરાણા કોમના કેટલાક લોકો નાના ખુલ્લા ચોગાન જેવી જ્ગ્યાની વચ્ચે બેઠા હતા, અને તેમની આજુબાજુ તેમના માટીના ઘર અને વાંસનાં છાપરાં પડી ગયેલાં દેખાતાં હતાં. ગામના લોકોએ તેમની જિંદગીમાં ક્યારેય આવી આફતનો સામનો કર્યો ન હતો. તેમના કહેવા મુજબ નર્મદાની મુખ્ય નહેરને કારણે તેમને ફટકો પડ્યો છે. ગામથી નજીક જ નર્મદા નહેર દેખાતી હતી.